62021TO0527(01)_INF
Uznesenie Všeobecného súdu (ôsma komora) z 29. apríla 2022 –Abenante a i./Parlament a Rada
(vec T‑527/21)
„Žaloba o neplatnosť – Nariadenie (EÚ) 2021/953 – Digitálny COVID preukaz EÚ – Voľný pohyb osôb – Obmedzenia – Nedostatok záujmu na konaní – Neexistencia priamej dotknutosti – Neexistencia osobnej dotknutosti – Neprípustnosť“
1.
Žaloba o neplatnosť – Fyzické alebo právnické osoby – Aktívna legitimácia – Akty, ktoré sa ich priamo a osobne týkajú – Nariadenie o digitálnom COVID preukaze EÚ – Nariadenie, ktoré ako také nevyžaduje, aby žalobcovia predložili dôkaz o očkovaní, testovaní alebo uzdravení – Neexistencia priamej dotknutosti žalobcov – Neprípustnosť
(Článok 263 štvrtý odsek ZFEÚ; nariadenie Európskeho parlamentu a Rady 2021/953)
(pozri body 43 – 51)
2.
Žaloba o neplatnosť – Fyzické alebo právnické osoby – Aktívna legitimácia – Akty, ktoré sa ich priamo a osobne týkajú – Nariadenie o digitálnom COVID preukaze EÚ – Nariadenie, ktoré sa netýka žalobcov na základe určitých ich osobitných vlastností alebo skutkových okolností, ktoré ich odlišujú od všetkých ostatných osôb, ktoré nemajú v úmysle dať sa očkovať alebo podstúpiť test – Neexistencia osobnej dotknutosti žalobcov – Neprípustnosť
(Článok 263 štvrtý odsek ZFEÚ; nariadenie Európskeho parlamentu a Rady 2021/953)
(pozri body 52 – 57)
Výrok
1.
Žaloba sa zamieta ako neprípustná.
2.
Konanie o návrhu na vstup Európskej komisie do konania ako vedľajší účastník sa zastavuje.
3.
Pani Stefania Abenante a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania Európskeho parlamentu a Rady Európskej únie, vrátane trov konania na Všeobecnom súde o nariadení predbežného opatrenia.
4.
Komisia znáša svoje vlastné trovy konania o návrhu na vstup do konania ako vedľajší účastník.